НЏО

НОВОГОДИШЕН ДЕТСКИ ЏЕЗ КОНЦЕРТ - ВО СВЕТОТ НА БИБИ (ВТОР КОНЦЕРТ)
2025-12-14 13:00 - 15:00 (Europe/Skopje) | Филхармонија, Boulevard Goce Delchev 2, 1000, Skopje, 1000, North Macedonia
БИЛЕТИ

Новогодишен детски концерт: Националниот џез оркестар во „Светот на Биби“ Диригент: Џијан Емин

Со доаѓањето на најубавиот период од годината, Националниот џез оркестар ве носи во еден музички свет полн со радост и магија – „Светот на Биби“!

Под водство на диригентот Џијан Емин, оркестарот ќе ја изведе музиката од омилената македонска детска серија „Биби и Боби“, создавајќи празнична атмосфера која ќе ги воодушеви најмалите, а ќе ги развесели и возрасните.

Придружете ни се на музичко патување кое ветува насмевки и забава за целото семејство.

Недела, 14 декември 2025 13:00 часот (втор концерт) Македонска филхармонија

НОВОГОДИШЕН ДЕТСКИ ЏЕЗ КОНЦЕРТ - ВО СВЕТОТ НА БИБИ
2025-12-14 11:00 - 13:00 | Филхармонија, Boulevard Goce Delchev 2, 1000, Skopje, 1000, North Macedonia
БИЛЕТИ

Новогодишен детски концерт: Националниот џез оркестар во „Светот на Биби“ Диригент: Џијан Емин

Со доаѓањето на најубавиот период од годината, Националниот џез оркестар ве носи во еден музички свет полн со радост и магија – „Светот на Биби“!

Под водство на диригентот Џијан Емин, оркестарот ќе ја изведе музиката од омилената македонска детска серија „Биби и Боби“, создавајќи празнична атмосфера која ќе ги воодушеви најмалите, а ќе ги развесели и возрасните.

Придружете ни се на музичко патување кое ветува насмевки и забава за целото семејство.

Недела, 14 декември 2025 11:00 часот (прв концерт) Македонска филхармонија

ROCK'N'ROLL IN JAZZ
2025-12-08 20:00 - 22:00 | Филхармонија, Boulevard Goce Delchev 2, 1000, Skopje, 1000, North Macedonia
БИЛЕТИ

Национален џез оркестар со Дарко Рундек, Рамбо Амадеус и Влатко Стефановски.

Диригент: Џијан Емин.

8 декември 2025 | 20:00 | Македонска филхармонија

Драги пријатели, со големо задоволство го најавуваме новиот концерт на Националниот џез оркестар!

На сцената ќе ни се придружат три имиња што сите ги знаеме и ги обожаваме: неповторливиот Влатко Стефановски, легендарниот Дарко Рундек и авангардниот Рамбо Амадеус!

Ве покануваме на вистинско музичко патување, полно со страст, енергија и креативност.Бидете таму и доживејте ја магијата!

Билетите за концертот може да ги набавите онлајн на https://mktickets.mk/en/event-en/rocknroll-in-jazz/ и на продажните места на MKTickets.

МАКЕДОНСКИ СНОВИДЕНИЈА - ВИЕНА, PORGY & BESS
2025-11-17 20:30 - 22:30 | Porgy & Bess Jazz Club, Riemergasse 11, 1010 Wien, Austria, Vienna, Austria
БИЛЕТИ

Диригент: Владимир Николов

МАКЕДОНСКИ СНОВИДЕНИЈАНационалниот џез оркестар го претставува проектот „Македонски сновиденја“ – енергична фузија на македонската народна музика и современ џез. Програмата ќе ја води Владимир Николов, водејќи го оркестарот низ музичко патување со длабоки македонски културни корени, реобликувани во јазикот на џезот.

МАКЕДОНСКИ СНОВИДЕНИЈА - ПРАГА, LA FABRIKA
2025-11-14 19:30 - 22:00 | La Fabrika, Komunardů 1001/30, 170 00 Praha 7-Holešovice, Czechia, Prague, Czech Republic
БИЛЕТИ

Диригент: Владимир НиколовМАКЕДОНСКИ СНОВИДЕНИЈАНационалниот џез оркестар го претставува проектот „Македонски сновиденја“ – енергична фузија на македонската народна музика и современ џез. Програмата ќе ја води Владимир Николов, водејќи го оркестарот низ музичко патување со длабоки македонски културни корени, реобликувани во јазикот на џезот.

МАКЕДОНСКИ СНОВИДЕНИЈА - БУДИМПЕШТА, AULA MAGNA HALL (ELTE)
2025-11-12 19:00 - 21:00 | ELTE Aula Magna Hall, Budapest, Egyetem tér 1-3, 1053 Hungary, Budapest, 1053, Hungary

НАЦИОНАЛЕН ЏЕЗ ОРКЕСТАР И YELLOWJACKETS
2025-11-06 20:00 - 22:00 | Опера и Балет, Bulevar Goce Delchev 4, Skopje, Skopje, 1000, North Macedonia
БИЛЕТИ

Диригент: Bob MintzerНа 6 ноември, Националниот џез оркестар ќе настапи заедно со легендарниот американски состав, пионерите на џез-фјужн жанрот – 𝗬𝗲𝗹𝗹𝗼𝘄𝗷𝗮𝗰𝗸𝗲𝘁𝘀! Диригент на концертот ќе биде единствениот 𝗕𝗼𝗯 𝗠𝗶𝗻𝘁𝘇𝗲𝗿, долгогодишен член на составот и еден од најистакнатите современи џез музичари.

Угледното списание 𝐽𝑎𝑧𝑧𝑇𝑖𝑚𝑒𝑠 ќе ги опише како „совршено запалив електро-акустичен состав, чии интелигентни, често предизвикувачки и непредвидливи композиции црпат инспирација од fusion, post-bop и современиот џез.“

Во текот на својата богата и повеќедецениска кариера, Yellowjackets се етаблираат како еден од најзначајните и најпочитуваните состави во џез-фјужн жанрот. Со 25 издадени албуми, две престижни Греми награди и безброј распродадени концерти ширум светот, Yellowjackets оставија зад себе музичко наследство што постојано се обновува и инспирира нови генерации музичари и љубители на џезот.

На сцената ќе ги видиме 𝗬𝗲𝗹𝗹𝗼𝘄𝗷𝗮𝗰𝗸𝗲𝘁𝘀 во нивниот актуелен состав: 𝘙𝘶𝘴𝘴𝘦𝘭𝘭 𝘍𝘦𝘳𝘳𝘢𝘯𝘵𝘦 (клавијатури и пијано), 𝘉𝘰𝘣 𝘔𝘪𝘯𝘵𝘻𝘦𝘳 (саксофон), 𝘋𝘢𝘯𝘦 𝘈𝘭𝘥𝘦𝘳𝘴𝘰𝘯 (бас) и 𝘞𝘪𝘭𝘭 𝘒𝘦𝘯𝘯𝘦𝘥𝘺 (тапани).

Не пропуштајте ја оваа ексклузивна прилика – спој на нашиот енергичен Биг Бенд и светските џез-фјужн легенди – во живо, на една сцена!

Билетите за концертот може да ги набавите онлајн на https://mktickets.mk/en/event-en/yellowjackets/ и на продажните места на MKTickets.

МАКЕДОНСКИ СНОВИДЕНИЈА
2025-10-25 08:00 - 17:00 | Филхармонија, Boulevard Goce Delchev 2, 1000, Skopje, 1000, North Macedonia
25. издание на „Есенски музички свечености“ свечено ќе се отвори со концерт „Македонски сновиденија“ на Националниот џез оркестар.

БИЛЕТИ

Диригент: Владимир НиколовМакедонскиот национален џез оркестар го претставува проектот „Македонски сновиденија“ – енергична фузија од македонски фолклор и современ џез. Програмата ќе ја диригира Владимир Николов, кој ќе го предводи оркестарот низ музичко патување инспирирано од длабоките културни корени на македонскиот фолклор, прераскажани преку јазикот на џезот.

НАЦИОНАЛЕН ЏЕЗ ОРКЕСТАР/LUIS BONILLA/SIGI FEIGL - SKOPJE JAZZ FESTIVAL 2025
2025-10-16 22:00 - 23:30 | Опера и Балет, Bulevar Goce Delchev 4, Skopje, Skopje, 1000, North Macedonia
БИЛЕТИ

Националниот џез оркестар, заедно со единствениот – Luis Bonilla (САД) на тромбон.Диригент: Sigi FeiglПревземено од официјалниот веб-сајт на Skopje Jazz Festival:Уметничката зрелост, експресивноста и доследната посветеност на негувањето на џез традицијата за кратко време го вброија Националниот џез оркестар меѓу највлијателните биг-бендови на Балканот. Официјалниот статус како Национална институција го добива во 2024 година, но музичката традиција што стои зад него се темели на долгогодишна работа, започнувајќи со биг- бенд концертите во 2016 година. Под уметничкото водство на истакнати диригенти и композитори како Зиги Фајгл, Владимир Николов и Џијан Емин, оркестарот создава уникатен и современ звук и соработува со реномирани светски музичари како Курт Елинг, Марија Мендеш, Дони МекКаслин и Џон Рајли. На џез фестивалот оркестарот ќе настапи под водство на австрискиот диригент Зиги Фајгл, а гостин солист ќе биде Луис Бониља. Фајгл важи за еден од најистакнатите фигури во европскиот џез и пионер во развојот на биг-бенд музиката и џез образованието. Соработувал со великани како Арт Фармер, Боб Брукмаер и Тутс Тилманс и е професор и раководител на Џез академијата во Грац. Во Грац живее и работи и Луис Бониља, меѓународно признатиот американски тромбонист со богата и долга музичка кариера. Како ученик и соработник на Лестер Боуви, тој настапувал во неговата легендарна група Brass Fantasy.

НАЦИОНАЛЕН ЏЕЗ ОРКЕСТАР И СТУДЕНТИ
2025-10-07 20:00 - 22:00 | Филхармонија, Boulevard Goce Delchev 2, 1000, Skopje, 1000, North Macedonia
Концерт на студентите од музичките академии при факултетите на УГД и УКИМ, заедно со Националниот џез оркестар.

НАЦИОНАЛЕН ЏЕЗ ОРКЕСТАР И KURT ROSENWINKEL
2025-10-01 20:00 - 22:00 | Опера и Балет, Bulevar Goce Delchev 4, Skopje, Skopje, 1000, North Macedonia
БИЛЕТИ

КОНЦЕРТ НА НАЦИОНАЛНИОТ ЏЕЗ ОРКЕСТАР И KURT ROSENWINKEL

Гитарскиот виртуоз Курт Розенвинкел, кого Ерик Клептон го нарече „гениј“, за првпат ќе настапи во Скопје заедно со Националниот џез оркестар, под диригенство на маестро Владимир Николов.

The New York Times за него пишува:

“Со само неколку ноти, Курт Розенвинкел кажува повеќе отколку што многумина гитаристи постигнуваат за цела кариера. Непоколеблив истражувач кој зазеде единствено место во џез-светот со својата сложена и суптилна визија.”

Веќе три децении, Розенвинкел ја обликува современата џез-сцена со својот препознатлив стил и музичка длабочина. Од своите први настапи во Њујорк во 1991 година, тој се издигна како вистински иноватор, создавајќи албуми кои инспирираат генерации музичари и љубители на џезот ширум светот.

Неговата музика остава неизбришлив белег во историјата на гитарската уметност, а неговите живи настапи пленат и со виртуозност и со емоција, создавајќи моменти на чиста музичка интензивност кои остануваат во сеќавањето и создаваат интимна врска со публиката. Фановите често велат дека Курт „ја оживува гитарата на начин што остава без здив“.

Ве покануваме заедно да ја доживееме магијата на гитарата на Курт Розенвинкел во живо!

НАЦИОНАЛЕН ЏЕЗ ОРКЕСТАР И SEUN KUTI
2025-08-10 21:00 - 23:00 | Долни Сарај, Охрид, Ilindenska 5, Ohrid, North Macedonia
Диригент: Џијан Емин

БИЛЕТИ

НАЦИОНАЛЕН ЏЕЗ ОРКЕСТАР И МАРИА МЕНДЕШ ВО СПЛИТ
2025-07-30 20:00 - 22:30 | Split, Split, Croatia (Local Name: Hrvatska)
ИНФО/БИЛЕТИ

По втор пат, греми-номинираната Мариа Мендеш и Националниот џез оркестар во Сплит, Хрватска.Повеќе информации:https://www.splitsko-ljeto.hr/71-splitsko-ljeto/predstave/detalj/71slj-makedonski-nacionalni-jazz-orkestar-maria-mendes#1

НАЦИОНАЛЕН ЏЕЗ ОРКЕСТАР И DONNY MCCASLIN (САД)
2025-07-14 21:00 - 23:00 | Македонски Народен Театар, Iljo Vojvoda, Skopje, 1000, North Macedonia
БИЛЕТИ

Со особена чест го најавуваме доаѓањето на 𝐃𝐨𝐧𝐧𝐲 𝐌𝐜𝐂𝐚𝐬𝐥𝐢𝐧 (САД) – еден од најсмелите и највпечатливи саксофонисти и композитори на современата џез сцена.

МекКаслин не е само мајстор на својот инструмент – тој е уметник кој постојано го шири јазикот на џезот, пробивајќи го неговиот облик и одново замислувајќи ја неговата иднина. Неговото име е нераскинливо поврзано со последната уметничка авантура на Дејвид Боуви – албумот Blackstar – каде што токму МекКаслин, со својот препознатлив израз, беше една од клучните креативни сили зад експерименталниот звук што го одбележа финалето на една музичка ера.

Од тој момент, МекКаслин продолжува да ги редефинира границите на џезот, создавајќи музика што дише во просторот помеѓу жанровите, каде што електрониката, арт-рокот и импровизацијата се среќаваат со слободата на изразот. За тоа сведочат албумите Blow. (2018) и I Want More (2023) – хибриден звук кој не припаѓа на еден жанр, туку на уметноста како процес на преобразба.

Концертот на Дони МекКаслин со Националниот џез оркестар е ретка можност да се доживее уметноста во нејзината најслободна и највозбудлива форма – спој на врвна современа џез експресија и оркестарска прецизност под диригентсво на маестро Владимир Николов.Повеќе: https://www.donnymccaslin.com/

НАЦИОНАЛЕН ЏЕЗ ОРКЕСТАР / Free Groove (U.S Army Europe and Africa)
2025-06-30 20:30 - 23:00 | Парк Ибни Пајко, Centar, Skopje, 1000, North Macedonia
Национален Џез Оркестар & Воениот оркестар на Армијата на САД за Европа и Африка – Free GrooveДиригент: Џијан Емин Локација: Парк „Ибни Пајко“, Скопје Датум: 30 јуни 2025 (понеделник) Почеток: 20:30 часот Влез: Слободен

Во духот на културна размена и пријателство помеѓу РС Македонија и Соединетите Американски Држави, Ве покануваме на посебна музичка вечер под отворено небо.

Концертот ќе го отвори Воениот оркестар на Армијата на САД за Европа и Африка – „Free Groove“, ансамбл составен од врвни музичари кои изведуваат внимателно одбран репертоар на џез, поп и современи аранжмани. Висока енергија, „грув“ и силен сценски впечаток кој нема да ве остави рамнодушни.

Националниот Џез Оркестар, како домаќин на вечерта, ќе настапи со својот уникатен музички израз и посебно селектирана програма со вокални солисти.

Настанот е дел од меѓународна иницијатива за унапредување на културната размена и дијалогот помеѓу уметниците и заедниците.

Ве очекуваме на 30 јуни во Парк „Ибни Пајко“ – заедно да ја прославиме моќта на џезот и пријателството преку музика.

ФЕСТИВАЛ - ИНТЕРНАЦИОНАЛЕН ДЕН НА ЏЕЗОТ 2025
2025-04-30 16:00 - 23:30 | Парк Ибни Пајко, Park Ibni Pajko, Skopje
РАСПОРЕД/ИНФО

PIERRE MILLET & BETTY JARDIN
2025-04-25 20:00 - 22:00 | Филхармонија, Boulevard Goce Delchev 2, 1000, Skopje, 1000, North Macedonia
БИЛЕТИ

На 25 април, 2025 година, во салата на Филхармонија, со почеток од 20 часот, Националниот џез оркестар ќе одржи концерт на кој како свои гости ќе ги има исклучителните француски уметници 𝗣𝗶𝗲𝗿𝗿𝗲 𝗠𝗶𝗹𝗹𝗲𝘁 (труба) и 𝗕𝗲𝘁𝘁𝘆 𝗝𝗮𝗿𝗱𝗶𝗻 (вокал). Диригент на концертот ќе биде маестро Џијан Емин.

Роден во средината на 1970-тите, 𝗣𝗶𝗲𝗿𝗿𝗲 𝗠𝗶𝗹𝗹𝗲𝘁 се етаблира како инспиративен инструменталист и композитор кој покрај џез музиката соработува со бројни уметници од областа на рок музиката, како и од други жанрови, од циркуска музика до шансони. Во својата кариера има настапувано со различни музички ансамбли, почнувајќи од биг-бендот на неговиот татко Jean-François Millet, потоа AB Sextet, Les Elles, и во поново време Surnatural Orchestra, покрај пијанистот Faraj Suleiman. Тој е лидер, ко-лидер и композитор во неколку ансамбли меѓу кои триото Ana Kap, дувачкиот оркестар Chromatic Museum, квартетот Blast, и квинтетите Renza Bô и Décor-um.

𝗕𝗲𝘁𝘁𝘆 𝗝𝗮𝗿𝗱𝗶𝗻 е француска пејачка која живее во Нормандија и во својата кариера често соработува со Pierre Millet. Има студирано џез теорија на Конзерваториумот во Каен, а изучувала и индиска музика во Јужна Индија, каде престојувала повеќе од една деценија. Дел е од биг-бендот Jazz à Montpellier, како и составите Ana Kap и Breath & Breath. Betty e карактеристична по својот уникатен вокален стил и способноста да комбинира различни музички жанрови. Критиката за неа ќе забележи дека е препознатлива по „интеракцијата меѓу џезот и индиската музика кои ѝ даваат препознатлив вокален сензибилитет и уникатност“.

На концертот со Националниот џез оркестар ќе имате можност да уживате во биг-бенд аранжманите на композициите и стиховите на 𝗣𝗶𝗲𝗿𝗿𝗲 𝗠𝗶𝗹𝗹𝗲𝘁 и 𝗕𝗲𝘁𝘁𝘆 𝗝𝗮𝗿𝗱𝗶𝗻 кои истражуваат различни емотивни пејзажи и човечки врски изразени преку музика и поезија, како и широк спектар на чувства, од носталгија и ескапизам до надеж, издржливост и интроспекција. Преку поетските текстови и музичките композиции, овие двајца уметници ја истражуваат убавината на сонот, текот на времето, невиноста на детството и борбата со себичноста и стравот. Секое нивно дело рефлектира длабока врска со културните, личните и универзалните моменти, спојувајќи ја имагинацијата со искрените рефлексии, притоа славејќи ја во целост човечката природа, со сета нејзина убавина и противречности.

Билетите за концертот може да ги набавите online на https://mktickets.mk/…/nacionalen-jazz-orkestar-pierre…/ и на продажните места на MKTickets.

*****Event design by:Сергеј АндреевскиНебојша Спасиќ

НАЦИОНАЛЕН ЏЕЗ ОРКЕСТАР И МАРИА МЕНДЕШ (ХУМАНИТАРЕН КОНЦЕРТ)
2025-03-25 20:00 - 22:00 | Опера и Балет, Bulevar Goce Delchev 4, Skopje, Skopje, 1000, North Macedonia
ХУМАНИТАРЕН КОНЦЕРТ (СРЕДСТВАТА ОД БИЛЕТИТЕ ЌЕ БИДАТ ДОНИРАНИ)

БИЛЕТИ

Известување: финансиските средства од продадените билети ќе бидат пренасочени за помош на засегнатите од трагедијата во Кочани на 16.03.2025.

На 25 март, 2025 година, во Македонската опера и балет, со почеток од 20 часот ќе можеме да ја видиме извонредната Мариа Мендеш, португалска пејачка и композиторка која живее во Холандија, која ќе настапи заедно со Националниот џез оркестар. Диригент на концертот ќе биде маестро Владимир Николов.

Музиката на Мендеш претставува уникатна мешавина од џез и португалска фадо музика, a нејзините изведби имаат добиено признанија од истакнати музички легенди како Квинси Џонс, Вејн Шортер и Хермето Пашкоал кои ја опишуваат како „џез пејачка од највисок ранг”.

Заедно со пијанистот и аранжер Џон Бизли, Марија Мендеш решава старите фадо нумери да ги изведе во модерно, џез руво. Овој органски спој им носи 4 Греми номинации за двата албуми: „Close To Me” (2019) и „Saudade, Colour of Love” (2022), од кои вториот беше аранжиран за џез ансамбл и камерен оркестар со гудачка и дрвена дувачка секција, изведен со познатиот холандски Метропол оркестар.

Токму овој материјал, дополнително обработен за Биг Бенд оркестар од страна на Владимир Николов, Марија Мендеш и Јесе Пасение, ќе биде изведен во оваа специјална прилика, на концертот со Националниот џез oркестар.Покрај неколку легендарни фадо песни во репертоарот, значајно е што легендарниот Хермето Пашкоал ѝ посвети песна на пејачката со неговата експериментална верзија на фадо, изведена без зборови.

Една од омилените песни на Марија е “Com Que Voz”, стара песна од Португалија чиj текст датира од пред 500 години, напишана од поетот Луиш де Камоеш, кој многумина го сметаат за португалски Шекспир. Оваа песна ја поставува атмосферата за публиката да стане сведок на една незаборавна вечер на музика, каде што богатиот оркестарски звук на Биг бенд оркестарот создава искри кога се среќава со возбудливата интеракција на страстниот глас на Мендеш, кој пее приказни за „saudade“, копнеж и љубов.

Билетите за концертот може да ги набавите online на https://mktickets.mk/event/maria-nacionalen-jazz-orkestar/ и на продажните места на MKTickets.

Вебсајт:https://maria-mendes.com/

CUBAN FIRE
2025-02-20 20:00 - 22:00 | Филхармонија, Boulevard Goce Delchev 2, 1000, Skopje, 1000, North Macedonia
БИЛЕТИ

Ве покануваме на уште едно неверојатно музичко доживување што се фокусира на АФРО-КУБАНСКАТА МУЗИКА и ги спојува биг-бенд музиката со кубанските ритми и мелодии! Низ оваа автентична “латино свита” ќе не води нашиот долгогодишен пријател и соработник, диригентот ЗИГИ ФАЈГЛ (AU) кој со години го држи пиедесталот на најдобар биг-бенд диригент во Европа и пошироко.

Cuban Fire, именуван по истоимениот албум на исклучителниот американски џез-бенд лидер, пијанист, композитор и аранжер, Стен Кентон. Репертоарот вбројува дел од најзначајните композиции на Кентон, вклучувајќи го и албумот Cuban Fire, вистинско биг-бенд ремек-дело кое критиката го опишува како „возбудлива и кинематографска фузија на кубанската и биг-бенд музиката.“

Диригентот Зиги Фајгл е добро познат на нашата публика, меѓу другото и по неколкуте досегашни настапи со нашиот оркестар. Фајгл е светски познат диригент на биг бенд, првенствено познат по неговиот придонес за австриската џез сцена. Водел различни биг-бендови и ансамбли, меѓу кои биг бендот во Грац, ХГМ биг бендот, биг бендот Суд, преку својата работа покажувајќи го својот талент за аранжирање и диригирање на големи музички состави.

Работата на Фајгл во музиката за биг бенд често опфаќа широк спектар на стилови, од традиционалните свинг и џез стандарди до посовремени и експериментални композиции. Има соработувано со многу реномирани музичари и уметници, како во Австрија, така и на меѓународно ниво, меѓу кои Бил Холман, Тутс Тилеманс, Арт Фармер, Марк Марфи, Боб Брукмаер, Артуро Сандовал и други, и се стекнал со репутација за неговото вешто лидерство и иновативни аранжмани.

ЏЕЗ ЛЕКТИРА: QUINTESSENCE BY QUINCY JONES
2025-01-24 20:00 - 22:00 | Филхармонија, Boulevard Goce Delchev 2, 1000, Skopje, 1000, North Macedonia
Драги наши,

Ви го најавуваме почетокот на новата концертна сезона со еден задолжителен настан – Џез лектира: Quintessence by Quincy Jones!

Концертот го покрива значајниот биг-бенд опус на сестраниот музички магнат Квинси Џонс, почнувајќи од неговиот прв албум издаден во 1959 година, ексклузивни неиздадени аранжмани; негови аранжмани за Френк Синатра и оркестарот на Каунт Бејси, како и биг-бенд аранжмани на композиции од подоцнежниот поп период кога Квинси доминира како аранжер и продуцент. Во овој дел од концертот како солисти ќе ги видиме:

Калина ВелковскаСветлана ЈовановскаАна ПетановскаДејан Бобиќ ДексоСашо Гигов ГишЏон Илија Апелгрен

Диригент на концертот е маестро Владимир Николов.

За плакатот е искористена графиката “Шарен џезер” на академскиот сликар Сергеј Андреевски од циклусот “Џезери”, прва во низата дела кои ќе бидат употребени за нашите плакати во текот на оваа година.

Quintessence by Quincy Jones е уште една џез лектира која не смее да остане непрочитана!

*****Квинси Џонс е легендарна фигура од музичката индустрија, композитор, аранжер, диригент, инструменталист, водач на бендови и продуцент со огромно влијание врз американската култура повеќе од 70 години, кој има работено со врвни уметници од секоја ера на популарната музика, од бибоп до хип хоп. Добитник на безброј признанија, вклучувајќи и вкупно 80 Греми номинации, рекорд на сите времиња, од кои освоени 28.

Џонс има продуцирано три од најуспешните албуми на Мајкл Џексон: Off the Wall (1979), Thriller (1982) и Bad (1987). Во 1985 година, Џонс ја продуцира и диригира хуманитарната песна „We Are the World“, наменета за собирање средства за жртвите од глад во Етиопија. Има компонирано музика за бројни филмови, вклучувајќи ги „The Pawnbroker“ (1965), „In the Heat of the Night“ (1967), „Wiz“ (1978) и „The Color Purple“ (1985).

Сепак, Квинси Џонс станува популарен како џез-аранжер и диригент уште претходно, давајќи значаен придонес во светот на биг-бенд џезот, особено во доцните 1950-ти и раните 1960-ти години. “The Birth of a Band!” (1959), “The Great Wide World of Quincy Jones” (1959), “Big Band Bossa Nova” (1962), The Quintessence (1962) “Quincy Jones Plays Hip Hits” (1963), “Walking in Space” (1969), “Gula Matari” (1970), “Smackwater Jack” (1971) се албуми кои ја истакнуваат способноста на Квинси Џонс да спојува различни музички стилови и се одраз на неговиот иновативен пристап кон биг-бенд музиката. Неговата работа во овој жанр помага да се одржи биг-бенд џезот како релевантен и возбудлив во време кога други музички стилови се здобиваат со популарност.

Квинси како џез-аранжер, композитор и диригент станува популарен уште претходно, а неговите албуми ја истакнуваат способноста да спојува различни музички стилови и се одраз на неговиот иновативен пристап кон биг-бенд музиката. Соработува со низа истакнати биг-бендови – неговиот сопствен биг-бенд основан во доцните 50-ти, биг-бендот на Лајонел Хемптон, Каунт Бејси, Дизи Гилеспи.

Овој сестран музички магнат го изгубивме на крајот на минатата година, но неговото наследство ќе се пренесува на новите генерации.

НОВОГОДИШЕН ДЕТСКИ ЏЕЗ КОНЦЕРТ
2024-12-15 12:00 - 17:00 | Филхармонија, Boulevard Goce Delchev 2, 1000, Skopje, 1000, North Macedonia
Драги пријатели,

Пред самиот крај на годината, ви најавуваме уште еден музички спектакл – ✶ Новогодишен детски џез концерт ✶, од најмладите за најмладите, на кој ќе бидат изведени светски најпознатите и најубавите новогодишни композиции.

Овој пат, ќе ги споиме искуството со младоста и талентот. Нашата сцена ќе ја разубават и ќе ја делат со Националниот џез оркестар следните учесници:

Лена Илиевска Алексеј Ивановски Нела Манческа Ирина Давидовска Бисера Мојаноска

Хорот при ООУ „Дане Крапчев,“ предводен од наставникот Ванчо Јовчев.

Балетското студио за класичен балет и модерен танц “Балерина,” предводено од балетскиот педагог Маја Каревски.

Диригент на концертот ќе биде маестро Џијан Емин.

Оркестарот продолжува со тенденцијата да ја доближи џез музиката до сите генерации, а овој концерт ветува добра музика и забава за целото семејство во нaјубавиот период од годината.

Недела, 15 декември, 12ч. Македонска Филхармонија

Ве очекуваме!

Билетите ќе бидат пуштени во продажба наскоро, за што навремено ќе ве известиме.

GOLDEN ROCK SWINGS
2024-11-30 20:00 - 22:00 | Филхармонија, Boulevard Goce Delchev 2, 1000, Skopje, 1000, North Macedonia
БИЛЕТИ

Драги љубители на музиката,

Подгответе се за уникатно музичко доживување кое ќе ги спои најдобрите рок хитови со магијата на џезот!

На 30-ти ноември, во 20:00 часот, во салата на Македонската филхармонија, ќе се одржи концертот “Golden Rock Swings”.

Нашиот оркестар, ќе ви ги претстави легендарните рок песни во сосема ново светло, преку виртуозни џез аранжмани. Оваа вечер ќе биде исполнета со енергија, страст и музичка мајсторија која ќе ве остави без здив.

Ексклузивни гости на концертот ќе бидат:– Бранислав Николов од Фолтин– Фантастичниот џез вокал Џон Илија Апелгреен– Неверојатната Светлана Јовановска.

Не пропуштајте ја оваа можност да бидете дел од музичкиот спектакл кој ќе ги обедини љубителите на рокот и џезот. Дојдете и уживајте во звуците на “Golden Rock Swings” и дозволете музиката да ве понесе на едно незаборавно патување.

Билетите се веќе во продажба! Може да ги набавите на следниот линк https://mktickets.mk/event/golden-rock-swings/и на продажните места на MKТикетс. Обезбедете ги вашите места и бидете дел од оваа магична вечер.

Со нетрпение ве очекуваме!

CROSSOVER STORIES: ВЛАДИМИР НИКОЛОВ
2024-11-23 20:00 - 22:00 | Театар Јордан Хаџи-Константинов Џинот, Teatar Veles, Veles, 1400, North Macedonia
Авторски концерт на Владимир Николов и Националниот Џез Оркестар во Велес.

На 23-ти ноември во 20:00 часот, во театарот „Јордан Хаџи Константинов-Џинот” во Велес ќе се одржи авторски концерт на македонскиот композитор и диригент Владимир Николов. На концертот ќе бидат изведени одбрани композиции од неговиот богат творечки опус, меѓу нив и неколку светски и македонски премиери. Ова е воедно и негов прв целовечерен авторски концерт со Националниот Џез Оркестар.

Владимир Николов е композитор чие творештво опфаќа широк спектар на изразни средства и жанрови, користејќи ги искуствата во класичната музика и џезот како појдовна точка. Веќе подолго време е “зад сцената” во улога на аранжер во светски оркестарски проекти, но често настапува и како диригент со реномирани солисти и ансамбли. Како редовен аранжер на еден од најдобрите ревиски оркестри во светот – Метропол Оркестра, соработувал со врвни имиња како Џон Клејтон, Ренди Брекер, Винс Мендоза, Џулс Бакли и Џејкоб Колиер. Како автор и бенд лидер има издадено три студиски албуми со ансамблот Николов-Ивановиќ Ундектет. Угледниот магазин JazzTimes овој ансамбл го оценува како „извонреден, еден од моментално најкреативните големи џез ансамбли во Европа”, а Downbeat музиката на овој ансамбл ја оценува како „ритмички сложенa, хармонски евокативнa, беспрекорно аранжиранa”.

Овие квалитети прострујуваат и во неговата музика за биг-бенд оркестар која соединува различни стилови во еден органски сублимат. За своите композиции и аранжмани за биг-бенд е добитник на бројни награди и признанија. Авторскиот концерт насловен „Crossover Stories” вклучува композиции од различни периоди во минатите 22 години авторска дејност.

Не пропуштајте ја можноста да бидете дел од оваа специјална вечер!

https://vladimirnikolov.com/

НАЦИОНАЛЕН ЏЕЗ ОРКЕСТАР И СТУДЕНТИ
2024-10-08 20:00 - 22:00 | Македонски Народен Театар, Iljo Vojvoda, Skopje, 1000, North Macedonia
Националниот Џез оркестар со задоволство најавува специјален концерт, кој ќе се одржи на 8-ми октомври 2024 година, со почеток во 20:00 часот, во Македонскиот народен театар (МНТ) во Скопје. Овој уникатен настан ќе претставува спој на искуството на професионалните музичари и талентот на студентите од Факултетот за музичка уметност во Скопје и Џез академијата во Штип.

Концертот ќе понуди динамична програма, исполнета со разнородни џез композиции и иновативни аранжмани. Ова вечер ќе биде одлична можност, јавноста да ужива во креативноста и свежината на новите таленти, како и да ги поддржи во нивниот музички развој.

Ве покануваме да бидете дел од оваа незаборавна вечер, која ќе ги слави џезот и младите уметници.

НАЦИОНАЛЕН ЏЕЗ ОРКЕСТАР И МАРТИН ЃАКОНОВСКИ - ШПАТО
2024-09-05 20:30 - 22:30 | Музеј Битола, St Clement of Ohrid BB, Bitola, 7000, North Macedonia
БИЛЕТИ

Националниот џез оркестар ве води на уште едно музичко патување, овој пат во Битола. Полека ја заокружуваме летната сезона со уште еден концерт на Оркестарот кој овој пат за свој гостин ќе го има Мартин Ѓаконовски – Шпато.

A Letter to Ray е насловот на концертот кој ќе се одржи на 5ти септември, на локацијата позната под името Пацио, Музеј Битола, со почеток од 20:30 часот, а диригент на концертот ќе биде Џијан Емин.

Мартин Ѓаконовски e македонски контрабасист и композитор кој живее во Германија и се смета за еден од најистакнатите џез-уметници во Европа.

Ѓаконовски потекнува од музичко семејство; неговата мајка била џез-пејачка, а неговиот татко, Драган Ѓаконовски-Шпато, е истакнат македонски композитор, диригент и музички аранжер, основоположник на Биг Бендот на Радио Скопје.Мартин Ѓаконовски од своја шестгодишна возраст учи виолина за на 14 години да се пренасочи кон контрабасот, по што наскоро формира свој бенд, триото Шпато.

Во 1991 година ги започнува студиите на музичкиот универзитет во Келн. Соработува со групите на Пол Кун, Лин Ариале, Оливија Трамер, Пол Шигихара, Никола Симион, Бојан З, Андерс Берг Кранц, Омер Клајн и Биг-бендот од Франкфурт. Со музичари како Роман Швалер, Енди Мидлтон, Тони Лакатош и Чарли Маријано, настапува на најголемите европски фестивали, меѓу кои фестивалите во Загреб, Брисел, Билбао, Краков и Леверкузен. Соработува на албуми со Хуго Рид и Томас Кремер, во џез триото во Франкфурт, и Маркус Бургерс во рамки на Септер Бурбон.

Има соработувано и снимено повеќе од осумдесет ЦД-а на џез и светска музика, меѓу другите со Душко Гојкович, Пол Кун, Николас Симион, Антонио Фарао / Боб Берг, Мајкл Сагмајстер, Анке Хелфрич, Торстен Гудс, Ференц Снетбергер, Дејан Терзиќ, Европско собрание, Клаудиус Валк трио, Ратко Зјача / Симоне Занчини / Адам Нусбаум.

Концертот со наслов A Letter to Ray е еден вид посвета на еден од највиртуозните контрабасисти на сите времиња и “писмо со благодарност” за неговата трага врз џез музиката. Реј Браун е еден од најпопуларните и најплодните музичари во џез музиката чија умешност и богат звук го става на врвот на листата највлијателни џез музичари, повеќе од 50 години.

Билетите по цена од 500 денари може да ги набавите на MK Tickets.

Се гледаме во Битола.

НАЦИОНАЛЕН ЏЕЗ ОРКЕСТАР И ВАСИЛ ХАЏИМАНОВ
2024-08-11 22:00 - 23:30 | Долни Сарај, Охрид, Ilindenska 5, Ohrid, North Macedonia
На 11 август, со почеток од 22 часот, на сцената на Долни Сарај, Охрид, концерт ќе одржи Националниот џез оркестар, а гостин на концертот кој ќе биде диригиран од страна на маестро Џијан Емин, ќе биде истакнатиот српски пијанист со македонско потекло, композитор и лидер на бенд, познат по својот иновативен пристап кон џез-фјужн и светската музика – Васил Хаџиманов.

Роден на 23 јуни, 1973 година во Белград, Србија (тогаш Југославија), Хаџиманов потекнува од семејство на музичари; неговиот татко е познатиот пеач, композитор и актер, Зафир Хаџиманов, а мајка познатата пејачка и актерка, Сенка Велетанлиќ.

Васил уште од мали нозе покажува исклучителен музички талент и започува со своето формално образование по класичен пијано, но набрзо навлегува во џезот и фјужн-музиката, црпејќи инспирација од различни музички традиции, вклучувајќи ја балканската, африканската и индиската музика.

Во текот на 90тите години, Васил Хаџиманов е особено присутен и признат на српската музичка сцена со својот бенд, изведувајќи уникатен спој на џез импровизација со елементи на балканските народни ритми и мелодии. Неговата музика се карактеризира со сложени ритми, богати хармонии и длабока интеграција на различни музички култури.

Во текот на својата кариера, Хаџиманов има соработувано со бројни меѓународни музичари и има издадено повеќе албуми кои добиваат позитивни оцени од критиката, меѓу кои „Васил Хаџиманов бенд“ (2001), „7/8 & 11“ (2008) и „Alive“ (2016). Неговите композиции често ги рефлектираат неговите искуства и согледувања за културната различност на Балканот и пошироко. Во 2023 година го издава албумот “Keyf” чија промоција се одржа неодамна и во земјава и наиде на навистина добар прием од публиката.

Васил Хаџиманов продолжува да биде водечка фигура во современата џез и фјужн музичка сцена, признат како по неговото виртуозно свирење пијано, така и по неговата способност да ги премости културните поделби преку музиката.

На концертот во Долни Сарај ќе бидат изведени дел од најпознатите композиции на Хаџиманов, адаптирани за изведба со биг-бенд, како и композиции од неодамна промовираниот албум “Keyf.” Аранжманите на композициите се на Владимир Николов, Тони Китановски и самиот Хаџиманов.

Island Vis MUSIC BREEZE // Festival
2024-06-28 18:00 - 22:00 | Vis, Croatia, Prirovo, Vis, 21480, Croatia (Local Name: Hrvatska)
Step into the elegant and profoundly beautiful world of jazz music at the equally breathtaking Vis Island! The most remarkable debut festival of the year, called Island Vis Music Breeze, offers timeless melodies and soulful rhythms of legendary artists, creating an unforgettable jazz experience. Don’t miss your chance to be part of history in the making. Join us on Vis Island and let the music take you on an unforgettable journey!

We present you a carefully created lineup with the most well-known names in the genre:28/06 Petak

Rambo Amadeus & Macedonian National Jazz Orchestra – Macedonia

Lana Janjanin Quartet – Croatia/Slovenia29/06 Subota

Hojsak & Novosel – Croatia

Zasto Kafka? – Serbia

Vlatko Stefanovski Trio – Macedonia

Dilatum Jazz Quartet – Croatia30/06 Nedjelja

Matija Dedic Quartet (feat. Lu Dedic) – Croatia

Vasil Hadzimanov Band – Serbia/Macedonia

The festival is proudly organized by the 3 Gonga Production from Macedonia, supported by the Tourist Board of Vis

BEYOND BOP - НАЦИОНАЛЕН ЏЕЗ ОРКЕСТАР И JOHN RILEY/SIGI FEIGL
2024-06-01 20:00 - 22:00 | Македонски Народен Театар, Iljo Vojvoda, Skopje, 1000, North Macedonia
Ви го најавуваме следниот настан за оваа сезона – Концертот на Националниот џез оркестар со гостите Џон Рајли (тапани) и, за нас добро познатиот диригент, Зиги Фајгл.

Џон Рајли e светски реномиран и признат изведувач, автор и учител, кој соработува со светските водечки џез музичари повеќе од 40 години. Четирикратен добитник на Греми наградата, од вкупно 14 номинации, Џон има реализирано стотици снимки и настапи со Мајлс Дејвис, Дизи Гилеспи, Стен Гец, Вуди Херман, Џон Скофилд, Џо Ловано, Боб Минцер, Карнеги Хол џез бендот, џез оркестарот Вангард и многу други.

Џон е автор на The Art of Bop Drumming, моментално објавена на пет јазици, Beyond Bop Drumming, The Jazz Drummer’s Workshop, и The Master Drummer.

Џон има завршено дипломски студии по џез музика на Универзитетот во Северен Тексас (1975) и мастер студии на Музичката школа на Менхетен (1985), каде денес е и професор. Тој исто таке е професор и на Универзитетот Куцтаун, визитинг професор на Конзерваториумот во Амстердам во Холандија, и редовно држи предавања низ целиот свет.

Зиги Фајгл е добро познат на нашата публика, меѓу другото и по неколкуте досегашни настапи со нашиот оркестар. Фајгл е светски познат диригент на биг бенд, првенствено познат по неговиот придонес за австриската џез сцена. Водел различни биг-бендови и ансамбли, меѓу кои биг бендот во Грац, каде што е и декан и професор на Универзитетот за музика и изведувачки уметности; ХГМ биг бендот, биг бендот Суд, преку својата работа покажувајќи го својот талент за аранжирање и диригирање на големи музички состави.

Работата на Фајгл во музиката за биг бенд често опфаќа широк спектар на стилови, од традиционалните свинг и џез стандарди до посовремени и експериментални композиции. Соработувал со многу реномирани музичари и уметници, како во Австрија, така и на меѓународно ниво, меѓу кои Бил Холман, Тутс Тилеманс, Арт Фармер, Марк Марфи, Боб Брукмаер, Артуро Сандовал и други, и се стекнал со репутација за неговото вешто лидерство и иновативни аранжмани.

Како диригент на биг бенд, Зиги Фајгл игра витална улога во обликувањето на звукот и насоката на ансамблите што ги води, здружувајќи ги талентираните музичари за да создадат динамични и привлечни изведби. Неговата посветеност на уметничката форма и неговиот придонес во традицијата на биг бендот го зацврстија неговото место како почитувана личност во светот на џез музиката.

На програмата ќе бидат композиции од оркестарот Тед Џонс/Мел Луис, оркестарот Vanguard Jazz, како и од Бади Рич биг бендот и Оркестарот Стен Кентон, создадени од повеќе различни композитори меѓу кои: Тeд Џонс, Џим Мекнили, Боб Брукмаер, Бил Холман. Извонредни стандарди и аранжмани кои дополнително ќе ги истакнат способностите на нашиот гостин – тапанар.

Не го пропуштајте концертот на овие музички великани и Националниот џез оркестар.

Сабота, 1 јуни, 2024г. 20ч. Македонски народен театар

Билети за концертот може да набавите на билетарницата на МНТ или online на страната на МНТ, по цена на чинење:

Галерија: 800 ден.Партер: 1000 ден.

Студентите и пензионерите може да ги набават своите билети со попуст од 50% на билетарница, по приложување на соодвете документ.

НАЦИОНАЛЕН ЏЕЗ ОРКЕСТАР И КУРТ ЕЛИНГ
2024-05-15 20:00 - 22:00 | Македонски Народен Театар, Iljo Vojvoda, Skopje, 1000, North Macedonia
Националниот џез оркестар ви го најавува концертот кој со нетрпение го очекувавме – Курт Елинг и Национален џез оркестар.

Еден од најдобрите џез вокали на сите времиња, двократниот добитник на Греми награда, Курт Елинг, доаѓа во Скопје. За него „Њујорк Тимес“ ќе напише дека токму тој е „извонредниот машки џез-вокал на нашето време.“

Според „Вашингтон Пост,“ „“Од средината на 1990-тите, ниту еден џез-пејач не бил толку смел, динамичен или интересен како Курт Елинг”, додека ББС Артс оценува дека тој „… ја турка напред уметноста на џез пеењето, повеќе од било кој друг машки изведувач од неговата генерација“.

Елинг има вкупно десет номинации за Греми награди, од кои има освоено две награди за најдобар вокален џез албум за изданијата Dedicated to you (2009) и Secrets are the best story (2021).

Во текот на својата кариера соработува и снима со Вејн Шортер, Данило Перез, Дејвид Амрам, Ренди Бахман, Боб Белден, Џоан Бракин, Оскар Браун Џуниор, Џоди Кристијан, Били Корган, Орберт Дејвис, Џорџ Фримен, Бади Гај, Јон Хендрикс, Чарли Хантер, Боб Минцер, Бред Мелдау, Ли Ритенур, Џон Пицарели и Боб Шепард. Покрај неговиот бенд со кој најчесто настапува, Курт Елинг бил и член на Квартетот на Бранфорд Марсалис.

Доколку на првите албуми композициите повеќе наликуваат на класичните џез стандарди, звукот на Елинг во последните години добива димензија плус, внесувајќи екстраваганција во музичкиот израз и експериментирајќи со класичните џез музички форми.

Диригент на концертот ќе биде Џијан Емин.

Концертот на Курт Елинг со Националниот џез оркестар ќе се одржи на 15 мај, 2024 година во Македонскиот народен театар, со почеток од 20 часот.

Билетите за концертот може да се набават online на https://mnt.mk/online/index.php?id=560…#или на билетарницата на МНТ по цена на чинење:

3000 денари – ложа (само на билетарница),1500 денари – партер,1000 денари – галерија (само на билетарница).

IT'S ALL ABOUT JAZZ VOL.8
2024-04-30 14:00 - 23:30 | Парк Ибни Пајко, Centar, Skopje, 1000, North Macedonia
На 30ти април, во паркот “Ибни Пајко,” со почеток од 13 часот, ќе се одржи осмото по ред издание на нашиот целодневен џез хепенинг со кој се приклучуваме кон глобалната прослава на Меѓународниот ден на џезот.

Годинава на сцената ќе ги видиме следните артисти:Сашко Николовски Септет (МК)Фани Поса Квартет (ХУ/СРБ/ДЕ)Гоце Стевковски – Богданци Реунион квартет (МК)Лана Јањанин Квартет (ХР)Џијан Емин и Магичниот оркестар (МК)Карлос Сардуј Грув Месинџерс (КУБА).

На настапите им претходи работилницата Џез за деца која се одржува секоја година, наменета за деца од 3 години па нагоре, на која најмладите ќе имаат можност да се запознаат музичките инструменти кои се користат во нашиот оркестар, како и да учествуваат во заедничка композиција.

Оваа меѓународна манифестација, поддржана од Генералниот директор на УНЕСКО, Одри Азулеј, и легендарниот џез-пијанист и композитор Херби Хенкок, кој е амбасадор на УНЕСКО за меѓукултурен дијалог и претседател на Институтот за џез Херби Хенкок, секоја година поврзува заедници, училишта, уметници, историчари, академици и џез ентузијасти ширум светот да слават и да научат нешто повеќе за џезот и неговите корени, за неговата иднина и влијание, истакнувајќи ја потребата од меѓукултурен дијалог и меѓусебно разбирање, и зајакнување на меѓународната соработка и комуникација.

Секоја година, на 30 април, џезот како меѓународна уметничка форма е препознаен како алатка за промовирање на мир и дијалог меѓу културите; почитување на различноста, човековите права и достоинство; алатка за искоренување на дискриминацијата; негување родова еднаквост и промовирање на слободата на изразување.

Ден пред 1ви мај, ве покануваме да заборавите на секојдневните рутини и обврски и да ни се придружите на настанот по кој е препознатлива пролетта во Скопје – глобалната прослава на џезот и неговите придобивки!

Бидете дел од ова случување, заедно да уживаме во радоста на џез музиката бидејќи на овој ден, сѐ е џез!
